Ritratt: Newsbook .td_uid_2_60ddb6078c726_rand.td-a-rec-img{text-align:left}.td_uid_2_60ddb6078c726_rand.td-a-rec-img img{margin:0 auto 0 0} Għadda mill-istadji kollha tal-parlament l-emendi kontroversjali li jagħti l-warrant lill-avukati biss li jagħmlu xogħol fil-qorti. Il-parlament ta l-approvazzjoni finali għall-abbozz ta' liġi dwar il-Professjoni Legali b' 36 vot favur u 25 vot kontra. Il-Ministru għall-Ġustizzja Edward Zammit Lewis spjega li permezz ta' din ir-riforma issa din il-professjoni wkoll se tkun regolata sabiex jiġu indirizzati r-riskji li din iġġib magħha fosthom dik tal-ħasil tal-flus. Għall-ewwel darba kellu jinħoloq reġistru fejn se titniżżel kull ditta legali u kull avukat li għandu warrant. Madanakollu fl-emendi, dan ir-reġistru ġie rtirat. Fl-istess ħin l-emendi jgħid li l-warrant se jkun limitat biss għal xogħol fil-Qrati. Servizzi legali oħra bħal pariri legali, abbozzar ta' kuntratti u oħrajn ma jibqgħux bil-ħtieġa ta' warrant. L-Oppożizzjoni vvutat kontra l-liġi u qalet li huwa fatt serju illi l-gvern ressaq dan l-abbozz ftit ġimgħat biss wara li l-Parlament kien għadu kemm approva liġi ġdida dwar il-Professjoni Legali. Hi qalet li l-Ministru Zammit Lewis ma spjegax għala wara biss ftit ġimgħat, deherlu li għandu jillimita l-warrant għal min jippratika l-qorti biss u issa jrid joħloq klassi ġdida ta' min jippratika l-liġi li ma jkollux għalfejn igħaddi mill-għarbiel li min japplika għall-warrant irid igħaddi minnu. L-anqas spjega għala issa jrid ineħħi l-obbligu ta' reġistrazzjoni ta' ditti legali illi l-liġi bdiet timponi mill-20 ta' April li għadda, kompliet tgħid l-Oppożizzjoni. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_60ddb6078cbfb_rand.td-a-rec-img{text-align:left}.td_uid_3_60ddb6078cbfb_rand.td-a-rec-img img{margin:0 auto 0 0}